বরগুনা  সংবাদদাতা, ১২ জুলাই।। সড়ক দুর্ঘটনায় কলেজ শিক্ষক নিহত হবার প্রতিবাদ ও বিচারের দাবীতে সোমবার বেলা ১২ টা থেকে ১ পর্যন্ত বরগুনার আমতলী উপজেলার সকল শিক্ষা প্রতিষ্ঠানের শিক্ষক-কর্মচারীরা কর্মবিরতি পালন করেছে।  আমতলী ডিগ্রি কলেজের অধ্যক্ষ মজিবুর রহমান কর্ম বিরতি পালনের কথা স্বীকার করে জানান, এক ঘন্টা কোন শিক্ষা প্রতিষ্ঠানে পাঠদান হয়নি। আমতলী এ.কে পাইলট হাই স্কুলের প্রধান শিক্ষক আবদুর রশিদ মিয়া বলেন, আমতলীতে অহরহ দূর্ঘটনা ঘটছে। আজ পর্যন্ত একটি ঘটনারও সুষ্ট তদন্ত বা বিচার হয়নি। বাধ্য হয়েই আমরা এ কর্মসূচী পালন করছি।  আমতলী উপজেলা শিক্ষক কল্যাণ ফাউন্ডেশনের সদস্য সচিব অধ্যাপক আবুল হোসেন বিশ্বাস বলেন, সুষ্ঠ বিচার না পাওয়া পর্যন্ত আমরা বিভিন্ন ধরনের কর্মসূচী চালিয়ে যাব।  তারা আগামী ১৮ জুলাই পটুয়াখালী-আমতলী-কুয়াকাটা মহাসড়কের আমতলী ফায়ার সার্ভিস স্টেশন থেকে ছুরিকাটা সরকারী প্রাথমিক বিদ্যালয় পর্যন্ত ৩ কিলোমিটার জুড়ে শিক্ষক ও শিক্ষার্থীদের উদ্যোগে মানববন্ধন কর্মসূচী পালনের ঘোষনা দেন।  আমতলীতে গত ৬ জুলাই সড়ক দূর্ঘটনায় ফারুক হোসেন হাওলাদার নামের এক কলেজ শিক্ষক সাকুরা পরিবহনের ধাক্কায় মারা যান।